b'\n_START_ARTICLE_\nProvinca Santiago (Dominikanska republika)\n_START_SECTION_\nGospodarstvo\n_START_PARAGRAPH_\nV mestu najdemo industrijske obrate za proizvodnjo ruma, tekstila in toba\xc4\x8dnih izdelkov. Pomembne ekonomske dejavnosti obmo\xc4\x8dja so tudi \xc4\x8devljarstvo, usnjarjenje in izdelovanje pohi\xc5\xa1tva. V mestu se nahaja obse\xc5\xbeen Prosti ekonomski center s \xc5\xa1tirimi ve\xc4\x8djimi Conami, prav tako pa tudi ve\xc4\x8dja tovarna cementa.\n_START_SECTION_\nZdravstvo\n_START_PARAGRAPH_\nV mestu se nahaja ve\xc4\x8dji Klini\xc4\x8dni center (\xc2\xbbCl\xc3\xadnica Uni\xc3\xb3n M\xc3\xa9dica\xc2\xab), ki pokriva obmo\xc4\x8dje vseh trinajst provinc obmo\xc4\x8dja El Cibao.\n_START_SECTION_\nGeografija\n_START_PARAGRAPH_\nSantiago se nahaja v sredi\xc5\xa1\xc4\x8du doline Cibao, na prebivalca najbogatej\xc5\xa1i regiji dr\xc5\xbeave. Obkro\xc5\xbeajo jo visoke gore, ki jo varujejo pred tropskimi orkani in omogo\xc4\x8dajo razcvet obse\xc5\xbenih tropskih de\xc5\xbeevnih gozdov.'